
الجزء 1
يا عبد الجبار أنت ناوي تخلينا بعد العمر دا كلو وماشي تتزوج واحدة تانية؟؟طيب ومسافر ماشي السعودية وآمنة دي البقريها منو😢😢قال ليها شوفي انا صبرته كتير وتاني ما عندي شغلة ومافي جنى بقيف في طريقي انا اتقدمته والناس منتظرني أعقد بعدين ✋ما تخربي لي اموري من جديد😡شال شنطتو ومرق فات خلانا برانا😭😭
-------------------------------------------------
امنة ناوية تجي أولى السودان ولا شنو😂😂قلته ليها أسيل اقعدي اسي واسكتي قبال ما أستاذا وئام تشك فينا 😑😑قالت لي اوكي ما علينا شالت المراية وقعدت تعاين في وشا😂😂لما جيت داخلة البيت لقيت امي في حالة تانية واصلا هي عندها سكري لقيتا واقعة ومغمى عليها😭😭ما عرفته اعمل شنو حاولته ارفعا وما قدرته طوالي شلته تلفون امي ودقيت لي طارق اخوي بعد نصف ساعة جا بي العربية 😢😢قال لي امي مالا الحاصل عليها شنو؟؟انا قاعدة أبكي وما قادرة أجاوب عليهو 😢رفعناها وديناها المستشفى طووول اليوم نحن ماشين وجايين امي لسا ما صحت😤😤قاعدة أدق لي ابوي وما قاعد يرفع في النهاية قام رفع قال لي في شنو؟؟قلته ليهو امي عيانة راقدة في المستشفى قال لي خلاص انا جاي عليكم😡😡قفل مني طوالي انا زاتي استغربته من ردة فعلو😲😲ياربي الحاصل شنو بين امي وابوي مع إنو هم كل يوم في حالة نقاش ومشاكل بس ما حصل مرة وصلو للمرحلة دي😡😡الدكتورة جات طالعة من جوا طارق قال ليها ليها امي بقت كيف؟؟قالت ليهو والله ما عارفة اقول ليكم شنو لكن خشو شوفوها😔😔دخلنا انا وطارق لقيناها صحت لكن كانت تعبانة شديد 😢😢طارق قال ليها حمد الله على السلامة امي الحاصل شنو؟؟ابوي جا داخل قال ليها زينب الحاصل شنو جبيل ما خليتيك زي الحصان اسي ماليك😑😑انا لما عاينتة ليهو لقيتو لابس جلابية جديدة والحنة في يدينو انا وطارق اتفاجاءنا😲😲امي قالت ليهو مبروك ليك وربنا يتم ليك على خير ،،الجابك شنو كان تسافر😒😒قال ليها انا اصلا ماشي بس جيت اقول ليكم مع السلامة 👋وعلى فكرة دفعت ليكم تكاليف المستشفى✋طلع فات انا قلته لي امي الحاصل شنو؟؟هنا امي الكلام جا نازل من عيونا على هيئة دموع😭😭فهمنا الحاصل وانا من شدة ما زعلته لمن ما قادرة أفتح خشمي اقول شي😡😡اختي أبرار واخوي محمد جو المستشفى عشان يطمنو على امي😔😔بي المساء امي فارقت الحياة😭😭وابوي حتى ما كلف نفسو عشان يطمن على حالة امي او على الأقل كان يشوفا عائشة ولا ماتت😭😭اخواني بكو على قدر فراق امي أما انا ولا دمعة ما نزلت من عيني😢😢كنت مصدومة وفي نفس الوقت نفسياتي قفلت من الحياة😢😢عدت ايام ورفعو الفراش وانا برضو ما بكيت ولا طلعت الجواي من حزن بقيت محبوسة وكاتماها جواي😭😭
الجزء 2
بعد ايام البكا خلصت والبيت بقا فاضي ما فضلنا فيهو إلا انا واخواني😢كلهم متزوجين وعندهم مسؤوليات ابرار متزوجة ليها حكاية سنة وطارق أتزوج زمان ومحمد برضو أتزوج وعندو ولد واحد😊😊أما انا آخر العنقود فضلنا انا وامي بس وياهو ربنا شال امانتو😭😭هنا احتارو انا اقعد مع منو لانو انا فضلته برأي ما معاي زول أحمد قال ليهم انا بسوقا معاي تقعد مع مرتي😊😊هنا كلهم اتفقو على الكلام دا 😣تاني يوم لميت ملابسي وحاجاتي دخلتهم في شنطة وطبلته الباب مشيت ركبته مع محمد اخوي😤😤مشينا بيتو جا البواب فتح الباب ودخلنا جوا جات مرتو سلمت عليهو بي حراارة أما انا سلمت علي بي أطراف اصابعا😲😲بعدما جابت لينا الموية والعصير محمد قال ليها وصليها غرفتا 😑قالت لي تعالي وراي مشيت معاها فتحت الباب قالت لي خشي 😒دخلته جوا وكانت الغرفة مغبرة وما مرتبه قلعته عبايتي ونضفتها ورتبت ملابسي وكتبي ووقفت جمب الشباك😢😢سارحة في خيالي شوفو الدنيا ودتني وين بقيت مشردة ابوي واتخلى عني امي وفارقتني حاسة بي الوحدة والغربة😭😭نمته على كده الصباح صحيت على صوت زول دق الباب قمته فتحتو لقيتا دي مروة زوجة اخوي قالت لي انزلي تعالي تحت 😑صليت ومشيت ليها قالت لي شوفي يا امنة نحن ح نتقاسم الشغل بتاع البيت زي ما انتي شايفة الحبشية وسافرت لي اهلة✋قلته ليها ما عندي مانع بشتغل😊😊نضفته البيت وسويت ليهم الشاي قعدنا شربنا ورجعت غرفتي وقعدته براي 😔😔بمشي المدرسة وبجي بدخل غرفتي بزاكر شوية وبخش انوم😤حياتي بقت ماليها لون ولا طعم 😢😢الشئ الغريب انو مروة دي ديما اخلاقا ضيقة معاي وما طايقاني وطريقة كلاما بتدل على الحاجة دي😑😑يعني ديما معاي في حالة جوطة ونقاشات وحتى علاقتا مع اخوي اتدهورت😢يعني انا للدرجة دي بقيت تقيلة على الناس دي؟؟الليلة الجمعة قاعدين في البيت كنته قاعدة ازاكر فجاءة مروة جات قالت لي عنديك ضيفة 😡😡طلعت لقيت أسيل قدامي لما شفتها دمعتي جات نازلة بدون ما أحس حضنتني وبكت كتييير😭😭دخلنا جوا قالت لي البركة فيكم يا امنة ما سمعته إلا قريب دا والله 😢البركة في أمة محمد فعلا هو الوفاة كان مفاجئ حتى انتي الزمن داك كنتي مسافرة 😔😔قالت لي أي اضطريت أسافر لانو ابوي كان عيان وكدا😊😊ربنا يقومو بي السلامة😊قالت لي اها أنتي كيف؟؟جريت نفس طوييل ومعاها تنهيدة الم قلته ليها ياهو زيما انتي شايفة 😔كل حاجة مسيخة وما ليها طعم😢
الجزء 3
كنتهه عايزة شوية قروش قلته امشي لي اخوي اشيل منو 😌😌لقيتو قاعد بتونس مع مروة قلته ليهو انا دايرة مصاريف للمدرسة 😊😊قال لي شيلي من مروة امشي مع لها تديك 😍😍مروة طبعا شغالة تحمر لي مشيت معاها جوا فتحت الدول ال ادتني خمسين جنيه قالت لي يلا كفاك كدا اخوكي دا لا ابوك ولا امك حاجة تضغطي عليهو 😒😒طبعا حسيت بي طعنة في بطني حسيت كانها طعنة جاتني 😭😭جدعت القروش ومشيت خليتها قاعدة تنادي دموعي في عيوني معقولة وصلت لي درجة اشحد من اخواني قروش؟؟قفلته باب الغرفة بتاعتي وقعدتة ابكي اشتقت لي امي شديد 💔💔 سامعة جوطة شديدة برا طلعته لقيت مروة واخوي قاعدين يجوطو قالت ليهو اختك دي طول النهار مجدوعة جوا لا بتساعدني ولا قاعدة تعاملني زي الخلق بجد انا ما بقدر اعيش معاك بالطريقة دي 😠😠رجعته جوا ليست عبايتي ولميت ملابسي وباقي حاجاتي ومرقته لقيت احمد قاعد محتار ما عارف يسوي شنو وطبعا هو بحب مرتو شديد وبسمع كلاما لما رفع راسو لقاني قدامو قلته ليهو معليش يا اخوي لو جبت ليك مشاكل انا ماشة وشكرا ليك ما قصرته معاي 😭😭💔قال لي امنة انتي هبلة ماشة وين في الزمن دا وبعدين انتي صدقتي كلام مروة؟؟قلته ليهو انا ماشة لي ابرار انا ما بقدر اتعايش مع مروة وما دايرة اجيب ليك مشاكل اكتر من كدا😊😊مروة جات طالعة من جوا قالت ليهو ما دام هي ناوية تمشي مانعا مالك خليها براحتة 😠😠قال لي طيب اوصليك لي بيت ابرار؟؟قلته ليهو لالا شكرا بمشي بي مواصلات 😊😊في الحقيقة ما معاي غير خمسة جنيهات ما اظنها ح توصلني 😂😂طبعا العبرة خانقاتي ما عارفة اسوي شنو دقيت لي اسيل حولت لي قروش ومشيت بيت ابرار اختي😍😍ابرار سلمت علي بي حرارة وشوق لقيت عمار راجلا قاعد يحضر تلفزيون 😊😊المهم ختو الغداء قلته ليهم انا اكلتهه في بيت اخوي وفي الحقيقة بطني كاتلاني من الوجع😂😂ابرار ساقتني غرفتي مشيت رتبته ملابسي وقعدته ازاكر 😍😍جاتني غرفتي قالت لي انا وعمار طالعين البسي ليك حاجة خلينا نغير جو 😊😊 وياريتني ما طلعته
الجزء 4
فتحتهه دولابي طلعت لي فستان عادي لبستو واتمكيجته خفيف وطلعته 😍😍لما جيت مارة بي البرندة عمار شافني وبقى يعاين لي نظرات غريبة حتى انا خفتهه منو😔😔طبعا بتوقع منو اي حاجة اصلا عمار دا عينو زايقة شديد وهو كريه عشان كدا قاعدة اتجنبو بي كل الطرق 😠😠ابرار لبست وطلعنا في العربية انا قعدتهه ورا وعمار كان سايق العربية وابرار قاعدة جنبو😒😒قاعدين يتونسو شايفة عمار قاعد يعاين لي بي المراية 😤😤وصلنا المنتزه انا سرحتهه بعييد وعمار وابرار قاعدين يتونسو سااي ومبسوطين شديد الا انا اموري جايطة شديد 😭😭لما رجعنا البيت دخلته الحمام وانا طالعة لقيت عمار في وشي قرربته اصرخ من الخوف 😭😭قال لي اسكتي يا هبلة وارجعي جوا بجيك اسي 😠😠قلته ليهو عمار احترم نفسك انا بكلم ابرار والله 😡😡قال لي ما ح تصدقك اصلا خلينا نعبر عن مشاعرنا وبي المناسبة جسمك حلو 😍😍انا لزيتو في الباب وطلعته وانا جارية ابرار شافتني عمار طوالي جا ملا ليها راسا كلام كضب والله اعلم هو قال شنو 😭😭💔كنت قاعدة ابكي بي حرقة معقولة عمار دا وسخان للدرجة دي 😔😔بس اتلفت جاني كف طاير لمن حسيت بي دوخة ابرار قالت لي عليك الله يا امنة اخجلي دا تصرف ليك 😠😠تجي تحاولي تعملي علاقة مع راجلي في بيتي ياخي ما خفتي الله فيني 😠😠قلته ابرار هسي في ذمتك لو قالو ليك انا عملته كدابتصدقي راجليك هو الوسخان امشي اساليه 😭😭عايني يا امنة انا ما بسمح ليكي تخربي بيتي ✋قلته وحاات الله انا ما نويت على حاجة يا اختي ومعليش لو جبته ليكي مشاكل انا ماشة من هنا 😔😔ابرار ما ردت علي لميت ملابسي وحاجاتي وطلعته برا وانا خلاااص دايرة اموت من الوجع الجواي وبطني ماشة توجعني اكتر من الاول لدرجة اني استفرغته دم 😭😭💔ما عندي مكان تاني امشي يا ربي امشي وين؟؟ركبته المواصلات مشيت بيتنا الانا اتولدت فيهو بيتنا المفترض يحضني ويحتويني في اللحظة دي 😭😭طلعته المفاتيح فتحتهه الباب بتاع الشارع ودخلته سمعته صوت جارتنا قالت دا منو؟؟قلته ليها دي انا امنة يا خالتو مريم 😊😊قالت لي ايواا اكان دي انتي خلاص تمام 😍😍فتحتة باب البرندة اترميت في الارض من شدة الوجع ال في بطني قمته فوق مشيت فتحتة دولاب امي لقيت تيابا في محلهم كما خلتهم ومشت 😭😭شلته التوب حضنتو وبكييييت على حالتي كنت قاعدة اتخيل شكل بيتنا زمان دا ابوي جا من الشغل وامي سوت جبنة العصر وابرار جابت لي حلاوة من المدرسة وطارق جاب لي ايسكريم من الجامعة واحمد ساقني عشان يفسحني 😭😭💔انا بكيت وطلعتهه الدموع ال كان مفترض ابكيها يوم فراق امي 😭😭💔يعني خلاص اخواني نسو انا منو؟؟يعني انا بقيت اليوم مشردة ومصدر مشاكل لي درجة انهم يطردوني من بيوتهم 😔😔للدرجة دي انا بقيت ما عندي زول يواسيني او يعوضني فراق امي او رحيل ابوي؟؟مرت الليلة دي وانا عيوني ما ضاقت النوم حتى الدموع انتهت من عيوني 😭😭💔قاعدة في الواطة وحاضنة توب امي ما اتحركتهه اصلا انا تاني ما فضل لي شي غير توب امي دا 😭😭سامعة صوت الباب اتفتح اتلفتهه لقيت طارق اخوي واقف مبحلق فيني لما شافني بي الحالة دي قال لي امنة ماليك الحاصل شنو؟؟ما رديت عليهو انا كنتهه شبه غمرانة لي كم يوم ما اكلتهه شي ولا نمتهه 😭😭💔قال لي قومي من الارض احمد قال لي خليتي البيت وابرار قالت لي برضو انو انتي خليتها ومشيتي ماليك؟؟
الجزء 5
قلته ليهو خليني في حالي انا دايرة اقعد هنا لمن اموت وامشي الحق امي ؛؛ياتو يوم كان قاعد يهمكم امري 😭😭💔قال لي امنة انا اخوك لو ما بقيت سنديك تاني منو الببقى ليك سند 😔😔💔اسي قومي من الواطة دي وارحكي بيتي وانا بعرف اتصرف مع ابرار واحمد ديل كيف 😠😠من تلقاء نفسي لقيت روحي قاعدة اضحك قلته ليهو والفارقة شنو ما كلكم قلتو لي كدا في البداية وفي النهاية بتسمعو كلام نسوانكم 😒😒قال لي اثقي فيني يا اختي وبوعديك يا تعيشي معاي في بيتي كانك ملكة ولو ما عجبيك تعاملنا اعملي الفي باليك 😊😊طارق قعد يقنع فيني في النهاية وافقته امش بشرط لو شفته تصرفو ما عاجبني بعمل الفي راسي 😔😭ركبنا العربية ومشينا بيتو طبعا طارق اخوي حالتو المادية كويسة شديد لانو من زمن هو كان في الثانوي كان بيعمل مشاريع تمويلية وكدا 😍😍لما وصلنا البيت دايرة انزل حسيت بي لفة راس قرربته اقع؛؛طارق مسكني من يدي قال لي انتي كويسة ؟؟قلته ليهو حاسة نفسي دايخة المهم وصلنا جوا لقينا مرتو منال قاعدة تنوم في ولدا طارق ناداها جات مسكتني معاهو ورقدوني في السرير 😊😊منال جابت لي كباية عصير برتقال باردة شربتها شوية كدا حسيت نفسي اتحسنته 😍😍ودتني غرفتي طوالي رقدته بي عبايتي نمممته جنس نوم 🐸✌جات صحتني للفطور اتساوكتهه وجيت قعدته معاهم ومن اول لقمة بطني ولعت نار وجري الحمام استفرغته دم 😭😭منال قالت لي انتي كويسة؟؟قلته ليها مافي شي وجع بطن بس 😊😊قعدته احضر في التلفزيون وامسك حمودي والعب معاه طبعا منال دي طيبانة طيبة والله ما قصرت معاي 😍😍بي المسا كدا احمد وابرار جو البيت عشان يشوفوني انا دخلته غرفتي وقفلتها وكلمته منال تقول ليهم انا نايمة ما دايرة ازعاج😔😔💔بعد ما ديل مشو اسيل اتصلت لي قالت عازماني ايسكريم دقيت لي طارق وكلمتو قال لي امرقي وغيري جو انا خليت ليك القروش من منال دقيقة انكلمة ليك قلته ليهو تمام 😍😍شلته القروش ومشيت لي اسيل ياخ لما شافتني قربت تبكي حضنتها مساافة قالت لي يا سجمانة بدق ليك ما بترفعي ماليك 😠😠قلته ليها بي النية بس يا فردة 😍😍ومشيت بيت اخوك مرتو المفترية قالت لي خليتي البيت الحاصل شنو احكي لي 😒😒حكيت ليها الحاصل كلو قالت لي واااي يا امونة دا كلو حصل ليك من اخوانك المتخلفين ديل 😠😠قلته ان سي الموضوع اسي انا مرتاحة في بيت طارق 😍😍ما علينا يا امونة امير سالني منك يختي الود بااكي وراك 😂😂قلته ليها اسيل انا ما دايراهو خلاص امشي اقنعيهو ✋انا يا اسيل عايشة في حالة نفسي متدهورة بخاف ارتبط مع واحد اقوم اتنفسن فيهو وما يفهمني ويتخلى عني 😔😔💔قالت لي يا شيخة كلها بتتصلح ؛؛ اها قاعدة تزاكري؟؟اليومية ديل يا اسيل ما فتحته كتاب لكن بحاول كلو الباقي اسبوعين والامتحانات 😔المهم انا واسيل اتونسنهه كدااا وضحكنا واكلنا الايسكريم وجيت البيت راجعة 😍😍 طبعا انا واسيل صحبات شديد وبتريدني ريدة كدا مبااالغة 😂😂✌الايامات دي شغالة مزاكرة شديدة واخيرا جلسنا للامتحانات وانتهينا من الهم بتاع

منال قالت لي نمشي لي جارتهم سوسن نشرب جبنه قلت ليها سمح 😍😍لفحته توبي ومشينا دقيت الباب فتح لينا ولد صغير منال قالت ليهو حمودي سوسن قاعدة؟؟قالت ليهو سوسن قاعدة ومعاها وليد 😍😍قمنا دخلنا لقينا سوسن نايمة وفي ولد ماسك شافع وقاعد يلعبو سلمته لي سوسن ومشيت اسلم عليه قام عاين لي شديد ومسك يدي انا طوالي حمرتهه ليهو فك يدي بالله شوفو الود القليل ادب دا 😠😠قال لي منال البت دي منو؟؟قالت ليهو دي اخت طارق الصغيرة 😍😍قال ليها ايواا شال الولد وطلع 😂😂💔شربنا جبنتنا واتونسنا ورجعنا البيت 😍😍انا منال اتغدينا وقعدنا نتونس الباب قام دق قلتهه ليها خليني انا بمشي بفتح الباب ؛؛فتحتو بس تخيلو طلع منو؟دا الود ال كان قاعد في بيت سوسن ياخ لما عاين لي كدا انا زاتي اتلبكتهه 😂😂💔قال لي هاي 😁😁اهلين كيفك 😅😅طوالي قام دخل جوا نادى منال قال داير المكوة بتاعت الكهربا شالو وداير يطلع قال لي ماليك ديما وشك مكرمش كدا افرديها ياخ 😂😂💔طلع فات قلته لي منال الود دا منو عوير خلاص 😠😠قالت حراام عليك ما تقولي كدا الود دا طيبان طيبة لمن غلط ما تشوفيهو كدا قلبو ابيض غير الضحك والهظار تاني ما عندو شي 😍😍قلته ليها وطيب سوسن دي امو قالت لي سوسن دي مرت اخوهو طبعا هو امو متوفية من زمان وابوهو عرس واحدة تانية عشان كدا قاعد مع اخوهو 😊😊ما عارفة ليه حسيت انو بشبهني شديييد يعني مصيرو في الدنيا زي مصيري نحن الاتنين فقدنا امهاتنا وبقينا مع اخوانا صدفة تحير 😅😅بقيت كل ما اطلع الدكان بلقاهو هناك ومرات بيجي يشيل المكوة ومرات بشوفو وانا ماشة السوق غايتو هو ما شاء الله خلقة واخلاق سمح سماحة مبااالغة 😍😍المهم الليلة بعد ما استحميت وقعدتهه مع حمودي العب معاهو وليد جا البيت طبعا انا مراات كدا بخجل منو قمتهه لبستهه توبي وقعدتة وعيني في عينو قال لي منال وين؟؟قلته ليهو منال في الحمام 😅😅قال لي عايني عنديك فيس بوك ؟؟قلته لي هو اي بي 😁😁طيب خاشة بي اسم منو😀😀بي اسم امنة عبد الجبار ♥♥بس حاليا شغالة بي تلفون ربيكا ما خاشة النت 😂😂💔قال لي طيب رقميك داير اتكلم معاك في موضوع 😍😍حسيت بي قلبي ما في محلو بقيت ارجف ساااي 😂😂💔قلته لي هو داير بي رقمي شنو ؟؟قال لي داير اتونس معاك بس عندك مانع ؟؟مليتو الرقم سجلو عندو قال لي انتظري مني تلفون 😍😍طلع فات طبعا انا ختيت التلفون في السنة واعتكفتهه جمبو راجياهو بي لهفة متييين يتصل منال قالت لي الليلة يا بت انتي ما براك الحاااصل شنو ها😂😂😂💔قلته ليها مافي شي 😅😅يا بت انتي عويرة وليد كلمني من اول يوم شافيك انو دايرك بتدسي مني ليه 😒😒🔪قلته ليها راجياهو يدق بس 😍😍😍💔
يتيع

التلفون رن لمن دمي عمل شححح 😂😂💔رفعتو قلته ليهو اهلين وسهلين 😁😁المفترية اخباريك شنو بالله 😂😂💔تمااام انا جديدك شنو ؟؟؟جديدي صوتيك وهمستيك وضحكتيك 😍😍احم احم طبعا انا جديدة في الحب وما متعودة على الكلام الحلو دا حسيت بيهو كسير تلج😂😂💔قلته ليهو تسلم 😍😍امنة اكيد منال حكت ليك بي الحاصل كلو صح؟؟قلته ليهو اي صاح ورتني ؛؛في مكالمة خاشة لي قلته ليهو دقيقة برجع ليك اسي تمام 😊😊قال لي تمام ؛؛فصلته منو ورديت اصلا انا ما عاينتهه للرقم لقيتو دا رقم ابرار ابيت ارد تاني دقت قمته رديت قالت لي امنة كيفيك ؟؟قلته تمام انا ؛؛الحاصل شنو دقيتي لي؛؛امنة ما تزعلي من الكلام القلتو ليك انا ما كنته قاصدة حاجة بس انتي حركتك ما ظريفة دا الشي الحبيت عشان ما تطلعيني كعبة تمام 😒😒قلته خلاص شكرا ليك اظني فهمتك ياداب يا ابرار وتسلمي ؛؛طوااالي فصلته منها طبعا كلاما حرقني من جوا وبطني بدت توجعني شديد لدرجة اني رميت التلفون اتكسر بدون ما احس 😭😭💔اصلا انا لما ازعل بطني بتوجعني والحكاية دي ما طولت كلها حصلت بعد ما امي اتوفت ياخ انا بكيت جنس بكا 😔😔💔شلته التلفون صلحتو قام فتح طوالي اتصل لي وانا في حالتي دي ما قادرة ارد اصلا تااني اتصل قمتهه رديت قلته ليهو الو قال لي دا منو الدقه ليك دا؟؟قلته ليهو دي ابرار اختي 😌😌وبعدين تعالي هنا صوتيك دا مالو كدا كنتي قاعدة تبكي ولا شنو ؟؟قلته ليهو عادي جدا بس كنتهه مشتاقة لي امي شديد 😭😭💔الله يرحما ويغفر ليها 💔💔اللهم امين 😔😔قال لي انا برضو مرات بشتاق لي امي لكن خلاص اتعودته على فراقا 😔😔المهم يا امنة انا ما عايزك تحزني ابدا ؛؛انا معاك في كل خطوة وفي كل لحظة تحتاجيني فيها ح اكون جنبك ان شاء الله 😍😍مسحتهه دموعي وقلته ليهو انت عارف يا وليد..انا في حياتي كلها ما فكرتهه ارتبط مع ولد لاني كنت فاكرة انو الحياة كاملة بدون الاولاد لكن ياداب عرفته انو انا كنت ناقصة بدونهم 😍😍قال لي رايك شنو نتمشى شوية نطلع هنا قريب نشرب جبنه او ناكل ايسكريم؟؟قلته لي هو كدي اشوف لو في طريقة بديك تلفون 😍😍قال لي انا في انتظارك اتصلي لي 😍😍خلاص تمام يلا سلام 😍😍قفلته منو ومشيت كلمته منال قالت لي امشي انا بتصرف ليك مع طارق لكن ما تتاخري تمام 😍😍قلته تمام مشيت لبستهه عباية وطرحة عملته مكياج خفييف وطلعته دقيت لي هو قلته ليه انت وين؟؟قال لي شايفيك تعالي بي جنب الشجرة دي 😂😂💔مشيت سلم علي ونحن ماشيين نتونس ونضحك طبعا دمو خفييف ؛؛ركبنا مواصلات مشينا شارع النيل وجابو لينا القهوة 😍😍قال لي اها يا منوشة انتي اسي امتحنتي يعني؟؟قلته ليهو اي امتحنته وراجية النتيجة 😍😍بالتوفيق يا زولة قدااام ✌طيب انت ما حصل حبيت ؟؟قال لي اعجاب اعجبتهه لكن حب ما حصل والله 😁😁قلته لي هو كيف يعني ؟؟قال لي عادي احيانا انت لتكون مرتبط لكن ما بتقدر تحدد نوع العلاقة شنو ؛؛بس انا ما كنتهه لقيت البت المناسبة عشان كدا 😍😍وحاليا شكلي لقيتا 😍😍طبعا انا خجلته جنس خجل 😂😂💔قلته ليهو الزمن فات خلينا نرجع البيت 😍😍رجعنا البيت قدمني لحد جمب الباب قلته ليهو ارجع عشان طارق لو شافنا بضبحني قال لي تمام 😊😊دايرة اخش كدا قال لي دقيقة ؛؛لها في شنو؟؟قال لي مافي حاجة تصبحي على خير ؛؛وانت من اهل الخير

انا ووليد بقينا نتكلم نص اليوم كلو تقريبا بقينا متقربين من بعض شديد ومتعلقين بي بعض 😍😍❤في يوم انا كنتهه قاعدة اتكلم معاو بعد ما خلصتهه مكالمتي منال قالت لي امنة في موضوع انا دايرة اتكلم معاك فيهو؛؛قلته ليها قولي انا سامعاك 😊😊عاينت لي كداا قالت لي خلاص خليهو بتكلم معاك بعدين اسي امسكي حمودي دا امشي واجي 😊شلته الولد الباب قام دقهه منال مشت فتحتو دخلت بت سلمت علينا وياااخ من شدة ما سمحة لمن بترقش عديييل 😒😒قالت لي انتي امنة ؟؟قلته ليها اي دي انا زاتي ان شاء الله خير؟؟لالا كلو خير بس انا جيت اوريك انو تبعدي من وليد لا هو انا حبيبتو لينا اربعة سنوات ومستحيل اتخلى عنو سببك تمام😠😠انا طبعا حسيت بي رجفة كدا بقيت ما قادرة امسك الولد زاتو ختيتو في الواطة ؛؛قلته ليها انتي منو؟؟قالت لي انا سهى وامشي اسالي وليد عني هو ح يوريك انا منو تمام 😒😒البت قاعدة تتكلم وانا شايفاها طشاااش ما سمعتهه باقي الكلام الهي قالت اللهم مرقت ومشت 💔💔شلته تلفوني دقيت لي وليد قال لي معقوولة يا منوشة اشتقتي لي بي السرعة دي؟؟قلته ليهو بلا منوش معاك انا امنة بس فهمته ناديني بي اسمي دا ✋قال لي ماليك فجاءة كدا اتغيرتي كدا الحاصل شنو؟؟قلته ليهو امشي اسال سهى يا كذاب يا منافق 😭😭قفلته في هو الخط بقى يتصل ويتصل وانا ما حاولته ارد اصلا 😒😒انا في اللحظة دي بطني عايزة تتشرط من الوجعة لي لدرجة اني صرخته بي اعلى صوتي منال جات طالعة من المطبخ مخلوعة قالت لي في شنو 😱😱الساعة الاستفرغته فيها دم لمن السراميك اتوسخ منال بدت تبكي لمن شافت الدم😭😭سندتني في كتفها ورفعتي في السرير فوق مسحت الدم وقالت لي دقيقة اتصل لي طارق نوديك المستشفي قلته عليها منال الله يخليك ما توري طارق بي الموضوع اصلا دي ما اول مرة استفرغ دم انا كويسة 😊😊منال مصرة توري طارق وانا مصرة انو ما تجيب ليهو سيرة قالت لي خلاص ما بكلمو لكن المرة الكلية اكيد بوريهو بي الحاصل اكيد 😞😞قلته ليها منال وليد دا كعب؟؟قالت لي بي النسبة لي شنو؟؟يعني وليد بتاع بنات وكان بغشني بي الكلام الحلو ✋قالت لي دا الموضوع الكنت دايرة اقولو ليك من بدري وكنت دايرة احزرك منو😊😊قلته ليها بتعرفي سهى؟؟سهى دي يا امنة كانت حبيبتو زمان لكن على ما اعتقد هو خلاها😒😒قلته عليها خلاص تمام والله اتلفتهه وراي لقيتو جاي علينا قلته عليها منال امشي وقفيهو وقولي ليهو انا ما طريقة اشوف وشو تاني 😭😭💔منال مشت ليهو ولا اشتغل بيها جا وقف لي في راسي قال لي دا شنو الكلام الفارغ القلتيهو دا؟؟انا سكته سااي ابيت اتلفت ؛؛عايني بتكلم معاك انا افتحي خشمك دا ؟؟قلته ليهو خليني في حالي وفوت انا ما ناقصاك 😒✋قال لي انتي فاهمة الحكاية غلط انا خليت سهى دي من زمااان يا امنة ما عندي ليها حاجة واسي انا زفتو معاها ولو ما مصدقة كلامي بدق ليها قداامك عشان تصدقي كلامي 😠😠قلته ليهو قول والله؟؟ورحمة امي الفي التراب ما عندي ليها حاجة انا دايرك انتي وبس 😍😍❤هنا ياداب ارتحتهه نفسيا قلته ليهو مادام حلفته انا مصدقاك 😍😍❤على كدهه طلع فات وانا مع وجع بطني ما قدرته اكل شي منال عملت لي مديدة حلبة شربتها 😍😍❤اموري بقت واضحة ونزلتهه الجامعة وكنتهه بحب احنن لي منال شديد ولمن تكون طالعو بمكيجا طلعت لي فكرة افتح كوفير 😍😍❤طارق دفع لي راس المال ومنال رسلت لي صحبتا في قطر رسلت لي فساتين ومكياجات سمحات 😍😍❤فترة بسيطة عملته لي زباين وشغلي كان ماشي تمام ونسبة للدراسة والشغل اهتمامي قل بي وليد ما كنته عندي زمن عشان اقعد معاهو كتير او اتونس معاه 💔💔حسيت بي الزنب قلته اتكلم معاه ونرجع زي الاول وفعلا حاولته ورجعنا احلى من زمان بي كتييير 😍😍

انا كنته قاعدة في الجامعة وليد اتصل قال لي نتلاقى الليلة بعد ما اخلص قلته ليهو خلاص سمح 🐸❤اتفقنا نتلاقى في توتي نشرب جبنة ونتونس هناك ❤❤قال لي امونة قاعدة تفكري في العرس ؟؟ختيت فنجاني تحت ورفعته حاجبي واحد قلته ليهو عرس اسي؟؟قال لي اي مستعدة تتحملي مسؤولية بيت في الوقت الراهن ؟؟قلته حاليا انا ما قاعدة افكر في الاستقرار دايرة اتم دراستي وبعدين نشوف البحصل شنو 😍😍داير تعرس ولا شنو 😂😂💔سكت مسااافة وقال لي انا مسافر بعد يومين😿😿طبعا ماسكة كبايهه المويهه وقاعدة اشرب فيها قمته اتشرقته قلته ليهو تمشي وين ؟؟الساعة الرفع يدو ولبعني في ضهري لمن الشرقة راحت 😂😂💔قال لي ماشي الكويت لي فترة ما محدودة لكن بوعدك بعد ما اكون نفسي برسل يعقدو لي عليك ونمشي نكمل باقي حياتنا هناك 😍😍❤لما اتاملته تعابير وشو اكتشفهه انو هو جااادي في الموضوع طبعا السكات عم المكان لي فترة طويلة لا انا قادرة ارد ولا هو قادر ينضم بي كلمة تانية 😱😱قلته ليهو ومن متين خططته لي موضوع السفر😠😠تقريبا من شهر انا طلعته جوازي واتفقتهه مع ود خالتي ورتب لي امور السكن وداير امشي اتوظف هناك واظبط اموري 😅😅وانا يا وليد اخر من يعلم صح ؟؟امنة الموضوع ما كدا انتي حاولي اتفهمي الوضع انا يا امنة ما بقدر اعصر على اخوي اكتر من كدا كفاية انو رباني وخلاني اتم دراستي لحدما اتخرجتهه 😞😞قلته فيها طيب ما بتقدر تتوظف هنا وتتم باقي حياتك جمبي 😔😔امنة انتي شايفة وضع البلد كيف انا لي تلاتة سنوات متخرج لفييت عشان القى شغل وما قدرته وهسي انا قدمته لي وظيفة في الكويت وقبلوني بي بساطة اظن دي فرصة ما بتتعود ❤❤خلاص يا وليد فوت وسافر بس اتزكر حاجة واحدة تاني مافي واحدة اسمها امنة في حياتي لا تسال عني ولا تراسلني يلا سلام 😭😭💔مشيت على ناداني ابيت اتلفت انا وصلته البيت كيف ومتين ما عارفة جيت داخلة لقيت منال قاعدة تغسل ملابس في الحوش والله ولا سلمتهه عليها وطواالي غرفتي دغري 😭😭💔قفلته الباب واستفرغته كمية كبيرة من الدم حتى انا خفتهه شديد والدم اتسرب بي تحت الباب 😔😔وانا كلما اتزكر كلام وليد الوجع يزيد اكتر ؛؛قافلة تلفوني لي يومين وانا لا قادرة اكل ولا انوم😭😭💔بعدما امي ماتت بقيت وحيدة شديد ما صدقته اصلا انو واخيرا لقيت زول يفهمني ويملا فراغ حياتي الكئيبة فرحة ما قادرة اصدق فكرة انو ما يكون جمبي بي النسبة لي كارثة يعني هو ما قادر يفهم انو هو اخر حاجة فضلت لي في الدنيا دي 😭😭💔بي الصباح بدري دا كان اليوم الموعود ووليد كان مسافر سامعة صوتو وهو قاعد يودع منال وانا لا فيني حول ولا قوة ما قادرة امشي افتح الباب واشوفو ولو لي اخر مرة في حياتي😭😭💔ضرب بي غرفتي لحدما يدو وجعتو قام جدع لي ورقة بي تحت لي الباب وفات 😭😭💔فتحتها قال لي يا منوشة كل القاعد اعمل فيهو عشانك وعشان خاطر تكوني مرتاحة وما تشتكي في حياتك كلها وما تنسي تدعي لي في كل صلاة ما تبخلي علي وما تنسي والله العظيم بحبك 💔💔من هنا حياتي اتغيرت لقيت روحي قدر ما حاولتهه انساهو بلقى روحي بشتاق ليهو اكتر واكتر 😭😭💔وليد بعيد فات وشال معاهو فرحتي وضحكتي وكل حاجة حلوة معاهو 😭😭💔في اليوما ديك فتحته الرسالة ال كان خلاها لي قبال تلاتة شهور بكيييت لي درجة انا ما كنتهه قادرة اتخيلا فجاءة حسيت بي برود شدييد في اطرافي والدم ما داير يقيف وانا قاعدة استفرغ طلعته برا ناديت منال وطوالي بدون ما احس وقعتهه جمب الباب 😔😔💔منال وطارق ودوني مستوصف جمب الباب الدكتور قال ليهم حالتهه حرجة ودوها مستشفي كبيرة عدييل 😭😭💔ودوني مستشفى يستبشرون طوالي دخلوني غرفة الطوارئ فحصوني وكل مرة تاني بيجو يفحصوني الدكتور قال لي طارق شكوكنا في محلها ودا الشي الكنا خايفين منو

طارق قال ليهو دكتور ما توترنا الحاصل شنو ؟قال ليهو الكلام دا انا لازم اوري امنة عشان هي تكون عارفة 😞😞جو غرفتي وقال لي بي صراحة يا امنة نحن رسلنا عينة من دمك المختبر الكبير وطلع معاك للاسف (كانسر )يعني سرطان في القولون 💔💔طارق من هول الصدمة بقى فاتح خشمو وما مصدق الحاصل وحتى منال قعدت في الارض 😱😱وانابس قاعدة استغفر واتشهود سااااي 😭😭💔قال لي ما تخافي انتي ياداب في المرحلة الثانية وح نقدر نلقى علاج باذن الله ومن بكرة ح نبدا جلسات الكيماوي 😊😊 قلته ليهم اطلعو كلكم لو سمحتو وما دايرة زول يجيني داخلة ولو اخر مرة في حياتي ✋طارق قال لي امنة ما تقولي كدا يا اختي 😞😞💔ضماني عليهو وبكى لمن قلبي وجعني 😭😭💔كنتهه عندي مصحف في شنطتي طلعتو وقعدته اقرا قران 😍😍يعني الحياة بقت لي قصيييرة زي الحبل الداير ينقطع حسيت انو انا مقصرة وانو لو مت كدا ربنا ما حيرضى علي 😭💔وفي نفس الوقت كنت مبسوطة لانو كدا ح ارتاح من شقاوة الدنيا وهموما واندفن جمب امي 💔💔اشتقته ليها شديييد 😍😍 بي المساء رجعنا البيت طبعا لما جيت داخلة لقيت البيت ملاان لي حلقو وكلهم يحضنو فيني ويبكو 😭😭💔لقيت اسيل قاعدة في الارض وتبكي لما شافتني جات جارية ضمتني عليها واتفقعت بكا ؛؛قلته ليها عيب تبكي علي وانا حية وفري الدموع دي وبعد اموت ابكي قدر ما انتي عايزة 😂😂💔 امنة ما ح يحصل ليك حاجة وما ح تفارقيني نهائي صدقيني حبيبتي انا 😭😭💔قلته ليها طيب انا فترانة ماشة اصلي العصر وامشي انوم تمام 😍😍❤بعد صليت قعدتهه اقرا قران ابرار لزت الباب وجات وقفت قدامي ؛؛قمته قفلته الكتاب ورفعته راسي عاينته ليها لقيت عيونا حممر من شدة البكا😭😭💔ضمتني عليها وقعدت تتاسف لي وتبكي ؛؛؛قلته ليها بتبكي على شنو يا ابرار؟؟ كنت عاملة ليك مشاكل في بيتك وحاليا مشكلتك اتحلت سبب الاسف شنو؟؟ امنة انتي اختي معقولة تكوني مشكلتي ياخ انا جد ندمانة لاني عاملتك بي الطريقة دي الله يخليك سامحيني يا اختي وحاات ربي ندمانة 😭😭💔سامحتك يا ابرار وحاليا ممكن تطلعي تخليني في حالي؟؟ابرار مرقت وجاتني اسيل قالت لي ارح نطلع نشم هوا 😍❤قلته ليها ما ماشة ؛؛عسان خاطر صداقتنا ❤❤طلعت لي عباية من الدولاب وطرحة لبستها وركبنا العربية مشينا مطعم امواج قالت لي مش كنتي بتتمني زول يعزمك فيها يلا املي كرشتك دي 😂😂💔اكلته لمن قلته كفاية ومشينا اكلنا ايسكريم وطلعنا البحر وركبنا السفينة ودخلنا السوق اشترت لي هداية وشوكلاتات كتيييرة ورجعنا البيت 😍❤قلته ليها اسيل توعديني بعد اموت تحتفظي بي حاجاتي كلها عندك وتدعي لي بي الرحمة والمغفرة في كل صلاة؟؟قالت لي بعد الشر عليك امنة تفي الكلام دا من خشمك😠😠💔بي العصر كان جلسة الكيماوي ونحن ماشين على المستشفى قلته لي طارق يقيف لي في بيتنا القديم دخلته جوا عملته جولة تزكارية في كل ركن من اركان البيت كاني ما متاكدة انو انا ممكن اقدر اشوفا من جديد؟؟وصلنا المستشفى غيرتهه ملابسي ولبسته ملابس العمليه دكتور احمد قال لي مستعدة؟؟قلته ليهو اي ؛؛اشهد ان لا الاه الا الله وان محمد رسول الله ❤حسيت بي طعنه الابرة في جسمي والمخدر بدا ياخد مفعولو استسلمته وما حسيت تاني بي حاجة 💔💔

لما طلعوني من جلسة الكيماوي كنتهه عبارة عن جثة هامدة لا فيني حول ولا قوة 💔💔لي اسبوعين راقدة كدا لا فتحته عيوني ولا اتحركته 😔😔💔 اخواني اتجهجهو معاي ماشين وجايين المستشفى وما في اي تحسن 😭😭💔في اليوما ديك صحيت وكانت منال قاعدة جمبي ماسكة ولدا حمودي قالت لي حمد الله على السلامة يا امونتنا ❤❤هزيت فيها راسي وابتسمته ما قدرته ارد ليها اصلا 💔💔دقايق بس والمستشفي اتملت ناس كلهم اهلي وجيرانا 😍😍❤تاني يوم ودوني البيت وح ارجع تاني بعد اسبوع المتابعة 😔😔انا كنتهه محبطة بي طريقة فظيعة بعد يومين فقط شعري بدا يتساقط شعرة شعرة حتي حواجبي ورموشي طبعا الحاجة دي كانت واجعاني نفسيا 💔💔وعشان ارتاح حلقته شعري كلللو 😭😭💔بقيت صلعة ولاحظته لوني اتغير بشرتي بقت باااهته وضعفته شديد 😭😭💔اسيل كانت معاي في كل خطوة كانت بتحاول تخفف عني شوية ولكن يا حسرة حياتي اتغيرت شديد ماشة لي الاسوا 😔😔قلته لي اسيل عيني اليمين قاعدة ترف 😱😱قالت لي بتشوفي زول عزيز عليك الليلة 😍😍❤بي المغارب لبسته طاقيتي وطلعتهه مشيت على بيت سوسن قلته امشي عليهم شوية بس دقيت الباب في زول فتحو لي تخيلو طلع من؟؟دا وليد ولا انا قاعدة اتخيل بمجرد ما شافني جراني جوا وقفل الباب ضماني عليهو مسافة انا قمته اتزحيت منو قلته ليهو دا شنو الانت قاعد تعمل فيهو؟؟قال لي حبيبتي انا من يوم ما سمعته الخبر خليت اي حاجة وراي وجيت عشان اطمن عليك 😭😭💔قلته لي هو اظني وريتك قبال كدا البيناتنا انتهى تمام ✋خلينا من دا كلو كنته وين ساعة انا كنت محتاجاك ؟؟ارجع مكان كنته انا تاني ما محتاجاك 😭😭💔دايرة اطلع مسك يدي وقال لي تتزوجيني؟؟الود دا اكيد اهبل او مخو ما تمام في واحد بطلب الزواج من واحدة بقت باقي روح؟؟قلته ليهو انا كلها ايام وبموت مافي سبب واحد بخليك تدمر حياتك عشاني ✋قال لي خلاص امشي البيت ارتاحي الغضب ما كويس مع صحتك بتفاهم معاك بعدين

انا جيت بيتنا داخلة والله ما مصدقة عيوني انو انا شفته وليد 😭💔كان وين ساعة انا كنته تعبانة وكنتهه محتاجاه جمبي ؛؛كان وين وقت فقدته املي في الحياة؟؟😭💔 جاتني مكالمة من وليد ابيت ارفع تاني قام اتصل رديت قلته ليهو مالك بتتصل؟؟قال لي امرقي العريشة برا انا قاعد مع طارق 😒😒قفلته منو ومشيت ليهم؛؛وليد قال لي طارق انا داير امنة ❤❤طارق قال ليهو انت ما شايف البت دي حالته كيف؟؟قال ليهو طارق انا ما بهمني المهم انا دايرة تخطبوها لي الليلة قبل بكرة ✋قال ليهو يا وليد انا ما عندي مانع لكن اصبر نشوف البحصل شنو؟؟ انا يا طارق عارف انو امنة حالته ما بتطمن وانا داير اقيف معاها في كل خطوة وانا مقتنع بي قسمتي 😍❤طبعا بعد السمعتو من وليد نسيت اي حاجة كنته خاتاها ليهو من زعل ولوم وعتاب 💔طارق قال لي امنة انتي رايك شنو؟قلته ليهو بفكر ✋طارق قال ليهو بعد كدا القرار قرار امنة هي تفكر ونشوف البحصل ✋عد يومين ووليد كان قاعد يحاول يرجع علاقتنا زي زمان وانا من حبي ليهو رضيت نحب بعض 😍❤بي الصباح كان لازم اقابل دكتور احمد ؛؛طارق وصلني للمستشفى توليد كان راجيني هناك ❤دكتور احمد قال لي اها ان شاء ما قاعدة تحسي بي وجع في بطنك؟؟قلته ليهو احيانا لكن ما زي زمان 😞😞قال لي امنة شوفي انا في حياتي مرو كتييير من المرضى ؛؛في منهم ربنا كاتب ليهم الحياة عاشو ؛؛وفي منهم قسمتهم غير الاتمنوها بس انا داير منك حاجة واحدة حبي الحياة عشان تحبك ❤اتمسكي بيها عشان تتمسك بيك؛؛قلته ليهو ان شاء الله ❤تمام؛؛ بالنسبة للخطوة التانية يلا نحن ما عندنا اجهزة متطورة هنا في السودان عشان كدا دايرك تكلمي اهلك يسفروك فرنسا هناك في دكتور شاطر اسمو محمد المرضي؛؛اتعامل مع كم اشخاص من النوع دا ونجح 😍❤ قلته ليهو تمام ؛؛طلعته برا لقيت وليد قاعد قلته ليهو نمشي؟؟قال لي تمام ❤ركبنا العربية ونحن ماشين بدون ما اشعر عيوني دمعت 😭😭💔لاول مرة في حياتي احس نفسي دايرة اعيش عشان احب 💔💔شكلو الحياة ح تخزلني ؛؛وليد ركن العربية بي الطرف قال لي بتبكي مالك؟؟قلته ليهو انا ح اموت يا وليد ما تتعلق فيني انا ماشة 😭😭💔قال لي ما تقولي كدا انا معاك خطوة بي خطوة تمام 😍❤رجعنا البيت ووليد كلم طارق انو نحن دايرين نخطب وكدا 😍❤المهم اهل وليد اتقدمو وتاني يوم طوالي كان العقد مافي زمن ❤❤ بدينا اجراءات السفر طلعته جوازي واشرته ؛؛قطعنا التزاكر وتاني يوم كنا مسافرين 💔💔اسيل جاتني اتونست معاي كدااا وقالت لي الليلة انا بايتة معاك عشان اقدمك تمشي فرنسا ❤❤قلته ليها اجيب ليك شنو من هناك؟؟قالت لي تعاليني راجعه بس تاني ما دايرة شي 😍❤

الصباح قمته صليت الصبح حاضر قريت قران شوية ولميت ملابسي في شنطتي وباقي حاجاتي ومرقته 😍❤طلعته لقيت طارق واحمد جاهزين عشان نسافر 😔😔 ودعته منال ودايرين نطلع اسيل قالت لينا وانا نسيتوني يعني 😠😠قلته ليها ارح نمش 😍❤ركبنا العربية وطلعنا ؛؛انا ساارحة بي الشباك قاعدة اعاين في شوارع الخرطوم كانو دي اخر مرة اعاين ليها 💔💔هنا اتولدتهه وهنا اتربيت وهنا حبيت والليلة مفارقة 😭😭💔لما وصلنا المطار وخلاص طيارتنا دايرة تقلع اسيل حضنتني عليها وبدت تبكي بي هستريا لدرجة انو الناس دي كلها اتاثرت حتي وليد الكان واقف بعيد مننا بكى 😔😔قلته ليها بعد اموت ادعي لي واعملي لي سبيل جمب بيتكم وما تنسي يا اسيل احتفظي بي زكرياتنا الزمان وما تبكي على فراقي 😭😭💔اسيل قالت لي اسكتي يا جزمة دا كلام ليك؟؟انتي راجعة وانا واثقة مافي داعي توصيني ✋😠قلته ليها طيب فكيني عشان انا ماشة 😔😔💔اسيل ماشة تمسك فيني اكتر وتبكي حتى انا ما قدرته استحمل بكيت جنس بكا😭😭💔احمد مسك اسيل مني وركبا العربية بعد داك جات مروة ومنال ودعوني؛؛ركبنا الطيارة ومشينا 😞😞وصلنا حتى جدا ما بتزكر اسما ومن هناك ركبنا قطر لحد باريس ❤❤نزلنا في فندق كدا احمد وطارق في غرفة وانا ووليد في غرفة 😂😂💔طبعا الفنادق هناك غالية شديد عشان كدا ما قدرنا نستقل اكتر من غرفتين 💔💔دخلته الحمام اتدوشته ولبسته ملابسي وطاقيتي ومرقته 🐸❤طبعا هو كلو سرير واحد يعني معقولة ننوم الاتنين فيو🐸💔قال لي بتفكري في شنو؟؟قلته ليهو انت ح تنوم وين 😒😒قام ضحك قال لي انتي حاليا مرتي يا مزة 😂😂💔قلته ليهو اي عارفة لكن نحن ما جينا شهر عسل 😒😒قام فوق وجاي علي وانا شغالة ارجع ورا لحدما ضربته راسي مع الحيطة 😂😂💔مسك يدي وقعدني في السرير وهو قعد في الارض خته راسو في رجولي 😍😍❤قال لي بكرة ح نمشي لي دكتور احمد صح ؟؟قلته ليهو اي 😂💔قال لي تمام 😍❤المهم قعدنا نتونس لي زمن متاخر في النهاية قلته ليهو انا فترانه دايرة انوم ؛؛تصبح على خير 😍❤وانتي من اهل الخير 😍❤
انا وطارق ووليد مشينا المستشفى وقابلنا دكتور احمد ؛؛قال لي انتي امنة عبد الجبار صح؟قلته ليهو اي صاح دي انا ❤عندك كانسر في القولون ووصلتنا تقاريرك من السودان وعملو ليك جلسة كيماوي واحدة ؛؛امنة نحن ح ناخد عينة من دمك ونوديهو المختبر عشان نشوف التطورات 😊😊اخدو عينة من دمي وفحصوهو وبعد الزمن الدكتور جاب التقارير قال لي عندي ليك خبر حلو 😍❤وليد قال ليهو طمنا ؛؛نحن قدرنا نحدد محل الورم الخبيث ح نعمل ليك عملية استئصال الورم بي عملية جراحية 😍❤طارق قال الحمد لله واخيييرا 😍❤قال ليهو لكن نسبة نجاح العملية ضعيفة صلو وادعو ربنا قريب 😔😔العملية بعد بكرة ونحن مضطرين نخليها معانا الليلة لانها عندها جلسة اشعة بي الليزر 😞😞المهم ناس طارق رجعو الفندق فضلنا انا ووليد ؛؛غيرو لي ملابسي بس في زول ضرب الباب مشيت فتحتو بس اقوم اتفاجا.. ابوي!! خلااص انا المواجع المدفونة في جواي صحت بطني بدت توجعني وانا كلي قاعدة ارجف 😭😭💔قال لي حمد الله على السلامة يا بتي 😔😔انا جريت دخلته الحمام وقفلتو علي اتصدمتهه طبعا؛؛طوااالي شفته فيهو صورة امي وهي كانت قاعدة تبكي 😭😭💔تاني جا ضرب الباب قال لي امنة افتحي الباب يا بتي خلينا نتكلم شوية لي متين ح تقعدي في الحمام دا؟؟

انا حالفة ما دايرة افتح الباب وابوي قاعد يناديني عشان اطلع 😞😞سمعتهه صوت واحدة نادتني قالت لي امنة لازم تطلعي لانو العملية راح تصير هلاا 😊😊فتحته الباب وطلعتهه قلته ليها وين الزول الكان هنا 😿😿كان هون وراح ؛؛يلا حبيبتي خلينا نبدا الجلسة قولي بسم الله ❤❤بسم الله؛؛لا تخافي حبيبتي هي الجلسة مو خطيرة وبعدين انتي حالتيك احسن بكتير من حالات انا شفتها بحياتي لازم تمبسطي وتحمدي ربنا ❤❤قلته ليها ونعم بالله 😍😍جا دكتور احمد داخل سلم علينا؛؛المهم اخدته الحقنه واتخدرتهه عملو جلسة الليزر بس كانت اسهل من الكيماوي 😿😿بعد زمن فتحته عيوني لقيت ابوي جمبي 😱😱قال لي الله يديك العافية يا بتي ؛؛انتي زعلانه مني انا عارف الحته دي؛؛كل الحصل يا امنة انو انا ندمان على كل الحصل وحق امك رجع فيني ودمرني وياداب عرفت انو انا ظلمتكم 😿😿معقولة الكلام القاعد يقولو ابوي دا!!خلى امي بين الحياة والموت ومشى يبدا حياتو مع واحدة تانية؛؛لا وكمان بعد ما هي ماتت ما حاول يتصل عشان يعزينا ويقول لينا البركة فيكم ياخ ضمير ماف؟؟😭😭💔 انا ساكته ساااي ما عرفتهه اقول ليهو شنو اصلا؛؛طارق ووليد واحمد جو داخلين جوا واخواني اتصدمو 😱😱طارق طوالي طلع برا واحمد جا سلم عليهو وطلعو الاتنين سوا😿😿وليد قال لي دا ابوك صح؟؟هزيت ليهو راسي بي الموافقة 😞😞قال لي ربنا بسامح نحن منو عشان ما نسامح الناس؟؟مهما حصل في النهاية هو ابوك 😊😊 بي المناسبة اسيل قالت دايرة تتكلم معاك 😊😊فتح الشبكة واتصل ليها ؛؛اتونسنا كدااا لمن فترته 😍❤بعد جلسة الليزر انا حسيت نفسي ماشة في تحسن ؛؛حسيت روحي مرتاااحة وقادرة امشي 😍😍❤بس الحاجة الوحيدة المقلقاني شكلي اتغير جيت وقفته قدام المراية لمن بكيت 😭😭💔بقيت صلعة لا فيني شعر لا رموش ولا حواجب حتى لوني بقى بااااهت وضعفته بي طريقة كدا مبااالغة 😞😞وليد جا عاين لي كداا قال لي والله العظيم كدا انتي حلوة قررررضة 😍❤قلته ليهو ما تجاملني عليك الله 😿😿✋ما مجاملة ولا اي حركة انا كدا شايفك ملاك يا امنة ؛؛ما بهمني وجهة نظر الناس المهم شايفك حلوة ❤😍

الصباح الليلة عمليتي 💔نسبة الموت كبيرة والامل في الحياة قصيرة 😊😊لما عاينته لي وليد وهو نايم سرحتهه في كل تفاصيلو ❤❤اول مرة في حياتي اعاين لي هو كدا ؛؛عيونو؛رموشو؛حواجبو؛وسامتو 😍❤يمكن تاني ما ح القى فرصة اشوفو 💔 انا عايزة دافع اعيش دايرة افرح دايرة اضحك ؛؛
اتجهزته وانا داخلة جوا عاينته للناس البحبهم نظرة وداع؛؛واتوكلتهه على ربنا ومشيت في عالم تاني 💔💔اخر صوت سمعتو كان صوت دكتور احمد قال لي ما تخافي ربنا معاك 😍❤ ....
العملية استغرغت خمسة ساعات وخلااص افتكروني مشيت ؛؛ انتهى الوقت وانا عبارة عن جثه هامدة لا فيني حول ولاقوة 😭😭💔العمليه نجحت بس ما معروف لي قدام البحصل شنو؟؟ اخدته عشرين يوم في العناية المركزة قربتهه اموت موت سريري 😭💔 ولاني كنتهه دايرة اعيش وسط الناس البحبهم ربنا كتب لي عمر جديد 😍❤قاومته بي كل قوتي عشان عيون وليد وتعب طارق وشقاوة احمد ودمعة ابوي ❤❤فتحته عيوني وشفته الدنيا من جديد؛؛شفته دموع بتعبر عن الفرحة ؛؛وقلوب كانت خايفة تخسرني 😍❤ دكتور احمد قال لي انتي بت قوية يا امنة صدقيني اتجاوزتي مرحلة المرض بي جدارة 😍❤بحب اطمنك ح ترجعي تعيشي حياتك كما انتي عايزة وح حنحول اوراقك للسودان عشان تقدري تتابعي مع الدكاترة ال هناك 😍❤ رجعنا الفندق لمينا ملابسنا وحاجاتنا عشان نحن الصباح ح نرجع السودان 😍❤ انا ووليد قاعدين نتونس قال لي رايك شنو نمشي برج ايفل ؟؟قلته ليهو في الزمن دا؟؟قال لي يا بت انتي قايلة نفسك في السودان ولا شنو 😂😂💔هنا الناس حايمة للصباح قومي البسي ليك حاجة سمحة كدا خلينا نتخارج 🐸❤ المهم لبستا ظااابط لما جيت طالعة وليد صفر لي 😂😂💔قال لي مزززززة يلا يا مرتي خلينا نمشي❤😍اجرنا لينا تاكسي ومشينا واصلا هو ما بعيد مننا ؛؛لما شفته البرج ما كنته مصدقة اصلا دا حلم وقاعد يتحقق 😍❤اخدنا سيلفي وليد قال لي ح اختها في بروفايلي بتاع الفيس والواتس 😍❤قلته ليهو ما تختها انا شكلي ما حلو😞😞يا بت انتي عويرة انا قلتهه ليك ما بهمني راي زول فاهمة 😠😠 رجعنا الفندق وطواالي اسيل اتصلت لينا وقعدت تتباكى لي في التلفون وما مصدقة 😭😭💔قلته ليها بكرة جاياك ان شاء الله 😍❤قالت لي في انتظارك حبيبتي انا؛؛بي المناسبة راجلك قرررضة وصورتكم حلوة 😍❤❤
رجعنا السودان طبعا لقينا البيت ملااان وبدل ما يفرحو لي قلبوهو بيت بكا😂😂💔غايتو لو مته ببكو عليك ولو عشتهه برضو ببكو عليك 😂😂💔عدت ايااام وخلاص قررنا انا ووليد نتزوج❤❤😍نزلته الجامعة وكنته مواصلة شغلي في الكوفير 😍❤ والحاجة المفرحاني انو شعري بدا ينمو واكتر من الاول ورموشي وحواجبي برضو رجعو اغزر من الاول 😍❤ربنا اخد مني حاجات وعوضني بي حاجات احلى منها 😍❤الليلة يوم عرسي طبعا نحن في الكوفير من الصباح ظبطوني ولبسوني الفستان 😍❤كنا عاملين العرس في الصالة الملكية ياااخ رقصنا جنس رقيص 😂😂💔 لما خلصنا طوااالي مشينا الفندق ومن الباب رفعوني لحد الغرفة جوا 😍❤طبعا بعد ما قفلنا الباب ما بقدر اكمل ليكم الحصل😂😂💔
مهما كنته موجوع ؛؛مهما خزلتك الحياة ؛؛مهما بكيت 😭😭💔الايام الحلوة في الطريق مادام ربنا موجود 😍
آراكم احبابي 😍❤

